cyanic-selkie/wikianc huggingface dataset:
Ahti Karjalainens andre regjering
Den internasjonale økonomiske resesjonen ledet også til økonomiske problemer i Finland. Regjeringen hevet rentenivået og beskatningen av importvarer. Relasjonene mellom Centerpartiet og SDP ble forverret på grunn av uenighetene dem imellom når det gjaldt den økonomiske politikken i kombinasjon med landbruksprodusentenes krav om prisforhøyelser. President Urho Kekkonen utlyste nyvalg da han anså at regjeringssamarbeidet hadde strandet.
Main-Weser-banen
Main-Weser-banen er en tysk jernbanestrekning mellom Kassel og Frankfurt am Main, den fikk navnet etter det opprinnelige driftsselskapet Main-Weser-Bahn.
Hele strekningen blir betjent av fjern- og regiontog, og er en viktig godsstrekning. Delstrekningen mellom Kassel og Treysa blir dessuten betjent av RegioTram, som har tog som kan drives både av jernbanens kjørestrøm, og av trikkens kjørestrøm i Kassel. Frankfurt am Mains S-Bahn betjener strekningen mellom Friedberg og Frankfurt, mellom Frankfurt West og Hauptbahnhof på egne spor.
Sjirting
Sjirting, også skrevet shirting (engelsk for «skjortestoff»), er tynntrådet, lerretsvevd tekstil, oftest av bomull. Stoffet brukes blant annet til fôr i klær og som bokbindermateriale. Glatte bomullstøy i samme toskaftsbinding kan også kalles kaliko eller kattun. Slike tekstiler har ofte store mønstre og mange farger.
Norgesrekordhistorikk på 200 m butterfly
Oversikt over utviklingen av norgesrekorder på 200 m butterfly for både langbane (50 meter) og kortbane (25 meter).
Sjirting
Sjiriting som bokbindermateriale
Når ei bok blir bundet inn, får boksidene (bokblokka eller materien) et omslag (bind eller perm) av stiv papp. Pappkartongen har tradisjonelt blitt overtrukket med skinn, kunststoff eller tekstil (sjirting). Moderne bokomslag har ofte isteden billig, lakkert papir der tittel og motiv trykt på.
Innbinding med overtrekk av sjirting kan kalles sjirtingbind. Ei bok der bare ryggen og hjørnene er overtrukket med skinn eller sjirting, kalles halvbind.
Sjirting og lerret er preparert med appretur i form av binde- og tettestoffer som skal hindre at limet slår igjennom.
Vilde Ingeborg Johansen
Vilde Ingeborg Johansen (født 25. juli 1994 i Tønsberg) er en norsk håndballspiller, som er spiller på strek for den danske klubben Herning-Ikast Håndbold.
Klubb
Johansen har spilt for de norske klubbene, og , og i 2019 begynte hun å spille for den danske klubben.
Landslag
Hun har fem kamper for Norges alderbestemte landslag og to kamper for ungdomslandslaget, i den ene kampen scoret hun ett mål.
18. april 2014 scoret Johansen fem mål i debutkampen hennes på Norges juniorlandslag mot Tsjekkia. Hun fikk totalt 3 kamper og scoret 7 mål mellom 18. og 20. april 2014.
24. juli 2015 debuterte hun for det norske A-landslaget mot Russland og ble tatt ut i bruttotroppen foran Håndball-VM 2017 og Håndball-EM 2018, men var ikke blant de 16 utvalgte i noen av mesterskapene.
Hun spilte på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien.
Ægir Bryggeri
Ægir Bryggeri er et mikrobryggeri i Flåm i Aurland kommune i Vestland fylke. Bryggeriet er oppkalt etter den norrøne guden Ægir og ble grunnlagt av Aud Melås og Evan Lewis i 2007. Bryggmester er Evan Lewis. I 2013 solgte bryggeriet cirka 613 000 liter øl fordelt på 31 typer. I 2014 var 12 % av salget juleøl.
Bryggeriet er tilknyttet Flåmsbrygga Hotel, Flåmstova Restaurant og Furukroa Café.
Øltyper
Bryggeriet lager følgende øltyper, som kan kjøpes i polutsalg og butikker i hele landet, og som alle er av typen real ale, en sjeldenhet i moderne norsk ølbrygging:
I tillegg til disse, som lages året rundt, har bryggeriet også flere typer, som brygges til forskjellige årstider eller er engangsbrygg:
Prinsesse Charlotte Amalie
Biografi
Frederik IV hadde ikke mottatt særlig meget undervisning som barn, og sørget derfor for at hans egne barn fikk gode lærere, såkalte exercitiemestre. Charlotte Amalie hadde i alt fire av disse, deriblant gitarmester Johan Friedrich Fibiger, Nathanael Diesel og Johann Hermann Schrader.
Hun levde et aktivt hoffliv. I motsetning til hennes pietistisk anlagte bror Christian VI hadde hun et godt forhold til stemoren Anna Sophie, som hun ofte bodde sammen med og motsatte seg den dårlige behandling denne til tider fikk. I en dagbok fra 1721-23 skriver Anna Sophie om reiser, hvor Charlotte Amalie var med. Disse gikk blant annet til Hamburg, hvor de overvar opera, samt til Anna Sophies familiegods Clausholm.
I Christian VIs tid bodde hun om sommeren som oftest på Charlottenlund slott (tidligere Gyldenlund etter Ulrik Frederik Gyldenløve), som hun fikk ombygget i 1733. Om vinteren oppholdt hun seg som regel på Christiansborg. 8. april 1771 fikk hun dog ordre om forlate hoffet (som hun hadde felles hoffholdning med), og hun tilbrakte resten av sitt liv sammen med enkedronning Juliane Marie, som også tilbrakte vinteren ved hoffet.
De sorte parykkers hoff
Charlotte Amalie foretrakk sorte parykker til seg selv og sin stab, hvilket gjorde henne kjent som de sorte parykkers hoff. Etter at Christian VII fikk en av sine pasjer til å kle seg ut som en villmann, for å skremme den aldrende prinsesse, viste hun seg aldri mere ved hoffet.
Hun tok seg av og sørget for oppdragelsen til forfatterinnen Charlotte Baden, som var en niese av hennes førstedame Anna Sophie von den Osten.
Ved et testamente av 1. juli 1773 gjorde hun Christian VII til universalarving med visse betingelser om oppdragelseshjelp til fattige pikebarn av alle stender m.m. Som svigerinnen dronning Sophie Magdalene, skjenket også hun sine juveler i form av briljanter og rosensten til Rosenborg, så at de alltid skulle forbli ved kronen.
Hun døde ugift i København den 28. oktober 1782, og ble begravet i Roskilde domkirke. Hun var dekorert med Sophie Magdalenes orden de l'Union Parfaite. På Det Kongelige Bibliotek finnes, foruten hennes etterlatte bibliotek, en samling med musikk for den femdobbeltstrengede barokkgitar, skrevet i fransk tabulatur, som har tilhørt prinsessen.
Trud Berg
Trud Berg (født 6. oktober 1973 i Stange) er norsk politiker fra Arbeiderpartiet.
Hun har en allsidig bakgrunn, fra oppvekst på et lite småbruk i Åsbygda i Stange kommune til et aktivt by- og kulturliv fra den dagen hun flyttet til Bodø i 1989. Berg er utdannet siviløkonom ved Handelshøgskolen i Bodø. I tillegg har hun utdanning innen litteraturvitenskap, musikk og kommunikasjon.
Trud Berg har vært politisk aktiv det meste av livet, være seg partipolitisk eller som studentpolitiker. Trud Berg er barnebarnet til den tidligere Nordlandspolitikeren Hans Berg.
Andre verv og kurs
I perioden som fylkesråd var det ikke anledning til å ha eksterne styreverv.
HMS «Eskdale»
HMS «Eskdale» L 36  (sjøsatt 16. mars 1942) var en norsk Hunt-klasse, type III jager, som ble senket 14. april 1943 av en tysk E-båt. Hun ble bygget på verftet Cammell Laird, Birkenhead, England. «Eskdale» deltok i konvoieskorte under norsk kommando. 14. april 1943 eskorterte hun konvoien PW-323 i nærheten av Lizard Head. Konvoien ble angrepet av den tyske 5. S-Flottille bestående av S-65, S-81, S-82, S-90, S-112 and S-121. S-90 torpederte og senket «Eskdale» og handelsskipet «Stanlake» (1742 BRT). «Eskdale» sank 50°03.18' N-004°54.78'W.
Doktorlek
Doktorlek er betegnelsen på en type lek som små barn leker. Begrepet brukes vanligvis om leker som i en eller annen form er relatert til barnas kjønnsorganer, men også en hvilken som helst form for lek der barn bruker en doktor/pasient-situasjon kan omtales som doktorleker.
Lek som innebærer fokus på kjønnsorganer er et utslag av barns naturlige nysgjerrighet og utforskning av egen kropp. Et eksempel på dette kan være at vennen din liksom har vondt i penisen eller vagina og du må sjekke ham/henne. Denne formen for lek oppstår mellom barn uten innblanding fra voksne og må ikke forveksles med grovere seksuell adferd som barn utsatt for seksuelt misbruk kan fremvise. Ved å sette dette inn i en lekesituasjon vil barna i mindre grad bli hemmet av den sjenansen som ellers kunne oppstått.
I oktober 2007 uttalte pedagogen Pia Friis at hun syntes det burde aksepteres at barn i barnahagen er med på slike leker. Det vakte flere reaksjoner.
Tianhuangping vannkraftverk
Tianhuangping vannkraftverk er en demning med vannkraftverk under bygging i den lille elva Daxi, ei sideelv til Xitiao (157 km) i Anji fylke, provinsen Zhejiang i Kina. Arbeidet med demningen ble ferdig i 2001, og ved igangsettelse hadde vannkraftverket en kapasitet på 1800 MW. Det er installert 6 francisturbiner.
Dette blir et såkalt pumpekraftverk som ikke får kraftkilden direkte fra vannfall, men fra et pumpeverk som regulerer vannstand vertikalt. Det er regulert to reservoarer, hvert på 8 mill m³, og den vertikale avstanden mellom dem er 887 meter (hydraulic head). Øvre reservoar er et kunstig bekken anlagt på en høyde. Nedre reservoar i Daxi-elva dannes av Tianhuangping-demningen, som er 72 meter høy og 557 meter lang.
Kerry (grevskap)
Kerry (irsk: Ciarraí) er et grevskap i Irland, i provinsen Munster. Det grenser mot Limerick og Cork. Administrasjonsbyen er Tralee. Kerry er oppkalt etter en irsk stamme fra tidlig middelalder, Cíarraige (som betyr «Ciarfolket»), og som bodde i en del av det nåværende grevskapet. I henhoild til folketellingen i 2022 hadde grevskapet 156,458 innbyggere. Kerry ble formelt opprettet som grevskap i 1606 da det gamle grevskapet Desmond ble delt i grevskapene Cork og Kerry.
Kerrys geografi er definert av fjellene Macgillycuddy’s Reeks med Irlands høyeste fjelltopp, Carrauntuohill, de tre karakteristiske Dinglehalvøya, Iveraghhalvøya og Bearahalvøyene og Blasketøyene og Skelligøyene. På de sistnevnte er Skellig Michael, med sine eneboerhytter fra middelalderen, og er et verdensarvsted. De mangfoldige trekkene gjør Kerry grevskapet til et populært turistmål. Den vestlige enden er ikke bare en lang, malerisk kyst, men også gaeltacht, et irsktalende distrikt. Turistdestinasjonen Ring of Kerry, «Kerry-rundturen», 179 km lange reise rundt om i grevskapet som dekker de mangfoldige severdighetene, ikke bare geografiske, men også forhistoriske levninger og fornminner. Det finnes en rute for bil- og sykkeltrafikk, og en for fotturister som ligger høyere opp i landskapet og følger eldgamle veier.
Geografi
Kerry er det femte største av Irlands 32 tradisjonelle grevskap etter område og det femtende største etter befolkning. Det er det nest største av Munsters seks grevskap etter område, og det fjerde største etter befolkning. Unikt er det bare avgrenset av to andre grevskap: Limerick i øst og og Cork i sørøst. Adminstrasjonsbyen er Tralee, selv om det katolske bispedømmesetet er Killarney, som er et av Irlands mest kjente turistmål. Killarneyinnsjøene, et område med enestående vakker natur, ligger i Killarney nasjonalpark. Reeks-distriktet rager fjellet Carrauntoohil som Irlands høyeste fjell på 1 038 moh. Spissen av Dinglehalvøya er det vestligste punktet i Irland.
Kerry vender mot Atlanterhavet og har, typisk for en øst-atlantisk kystregion, mange halvøyer og viker, hovedsakelig Dinglehalvøya, Iveraghhalvøya og Bearahalvøya. Grevskapet er avgrenset i vest av Atlanterhavet og i nord av elven Shannon. Kerry er en av de mest fjellrike regionene i Irland og de tre høyeste fjellene, Carrauntoohil, Beenkeragh og Caher, alle en del av fjellkjeden MacGillycuddy's Reeks.
Like utenfor kysten ligger en rekke øyer, blant annet Blasketøyene, Valentia og Skelligøyene. Skellig Michael er et verdensarvsted, kjent for middelalderklosteret som klamrer seg til øyas klipper. Grevskapet har Irlands mest ekstreme vestlige fastlandspunkt med odden Dunmore Head på Dinglehalvøya, eller med en del øyer, Tearaght, en del av Blasketøyene som det vestligeste punktet. Det mest vestlig bebodde området av Irland er Dún Chaoin, på Dinglehalvøya, også omtalt som «siste stoppested for Amerika». Elvene Feale, Laune og Roughty River renner gjennom Kerry, og ut i Atlanterhavet.
Baronier
Det er ni historiske baronier i grevskapet, tilnærmet analogt til herreder i Norge. Mens baronier fortsetter å være offisielt definerte enheter, brukes de ikke lenger til mange administrative formål. Deres offisielle status er illustrert av stedsnavnordrer gjort siden 2003, der offisielle irske navn på baronier er oppført under «Administrative enheter».
Klima
Den nordatlantiske strømmen, en del av Golfstrømmen, renner nordover forbi Kerry og Irlands vestkyst, noe som resulterer i mildere temperaturer enn det som ellers ville vært forventet på breddegrad 52 nord. Dette betyr at subtropiske planter som jordbærtreet og trelignende bregner, som vanligvis ikke finnes i Nord-Europa, trives i området.
På grunn av det fjellrike området og de rådende sørvestlige vindene, er Kerry blant regionene med størst nedbør i Irland. På grunn av beliggenheten har det vært en værmeldingsstasjon på Valentia flere århundrer. Den irske rekorden for nedbør på én dag er 243,5 mm, registrert ved innsjøen Cloore Lake i Kerry i 1993.
Margaret Smith Court
Margaret Smith Court (født 16. juli 1942 i Albury, New South Wales) er en tidligere australsk tennisspiller. Hun er en av de største kvinnelige tennisspillere innen sportens historie. Mellom 1960 og 1975 vant hun 62 Grand Slam – 24 singel-, 19 doubles- og 19 mixed doublesturneringer. I 1970 ble hun den andre kvinnelige tennisspilleren og den fjerde totalt som klarte å vinne en ekte Grand Slam, det vil si å vinne alle fire Grand Slam-turneringen i et og samme kalenderår. Margaret Court Arena er oppkalt etter henne.
Kerry (grevskap)
Klima
I 1986 krysset restene av orkanen «Charley» over Kerry som en ekstratropisk syklon som forårsaket omfattende nedbør, flom og materielle skader.
Historie
Kerry (irsk: Ciarraí eller på opprinnelige gammelirsk Ciarraighe) betyr «folket i Ciar» som var navnet på den stammen som bodde i en del av det nåværende grevskapet. Den legendariske grunnleggeren av stammen var Ciar, sønn av Fergus mac Róich. På gammelirsk har «Ciar» betydningen svart eller mørkebrun, og ordet er fortsatt i bruk i moderne irsk som et adjektiv som beskriver en mørk hudfarge. Suffikset raighe, som betyr «folk/stamme», finnes i forskjellige stedsnavn i Irland, for eksempel Osry, Osraighe, «dådyrfolket/stamme». Fylkets kallenavn er «kongeriket» og har sin opprinnelse ved Ciar raige betyr «Ciars kongerike».
Normannisk herredømme
Den 27. august 1329 ved kongelig brev ble Maurice FitzGerald, 1. jarl av Desmond, bekreftet at i føydale ansienniteten ble hele palatinatsgrevskapet Kerry gitt til ham og hans mannlige arvinger på vegne av den engelske kronen. På 1400-tallet var størstedelen av området nå kjent som grevskapet Kerry fortsatt en del av grevskapet Desmond, det vestlige setet i Munster til jarlen av Desmond, en gren av irsk-normanniske FitzGerald-dynastiet, kjent som Geraldinene.
Opprør
I 1580, under det andre Desmond-opprøret, fant en av de mest beryktede massakrene på 1500-tallet, under beleiringen av Smerwick sted ved Dún an Óir nær Ard na Caithne (tidligere kalt for Smerwick på engelsk) på odden av Dinglehalvøya. Den 600 mann sterke pavelige invasjonsstyrken bestående av italienske og spanske leiesoldater, foruten også irske soldater, i tjeneste for James Fitzmaurice Fitzgerald (som døde i en trefning flere måneder tidligere). Etter noen dager overga de seg, og mens offiserene ble spart ble soldatene henrettet på ordre av den engelske kommandanten.
I 1588, da flåten til den spanske armada i Irland forsøkte å vendte tilbake til Spania under stormfullt vær, søkte mange av skipene ly ved Blasketøyene, og noen av dem ble skipbrudden.
Under niårskrigen var Kerry igjen åsted for konflikt da O'Sullivan Beare-klanen ble med i opprøret. I 1602 ble deres festning Dunboy Castle ved beleiret sommeren 1602 og erobret av engelske tropper. Donal O'Sullivan Beare, i et forsøk på å unnslippe engelsk gjengjeldelse og for å nå sine allierte i Ulster, marsjerte med alle klanens medlemmer, blant dem kvinner og barn, til nordlige Irland. På grunn av trakassering fra fiendtlige styrker og iskaldt vær, nådde svært få av de rundt 1000 som forlot Kerry målet i nord.
Phil fra fremtiden
Phil fra fremtiden (orig. Phil of the Future) er en amerikansk science fiction- og komiserie for barn som gikk på Disney Channel fra 2004 til 2006. Serien omhandlet en tenåringsgutt ved navn Phil Diffy. Phil og hans familie kom fra fremtiden, men strandet i «vårt århundre» på deres ferie gjennom tiden da tidsmaskinen deres ble ødelagt. De prøvde så godt de kunne å passe inn blant dagens mennesker, men deres fremtidsteknologi gjorde dem spesielle. Ricky Ullman hadde hovedrollen som Phil Diffy, mens Alyson Michalka, Amy Bruckner, Craig Anton, Lise Simms og J.P. Manoux spilte andre viktige roller. Serien ble skapt av Tim Maile og Douglas Tuber.
Phil Diffy
Phil er karakteren vi følger, og som vi får standpunktet til. Når familien ankommer det 21. århundret, er Phil den som lettest klarer å venne seg til den nye verdenen. Phil er ekstremt smart, og får snart et av klassens høyeste karaktersnitt, til tross for at han nå lærer helt andre fag enn han gjør i fremtiden. Phil havner ofte i tottene på søsteren Pim, og han er ofte den som må sette en stopper for hennes onde planer. Han blir fort bestevenner med Keely, og han setter stor pris på henne. På grunn av henne blir han også usikker på om han egentlig vil tilbake til sin egen verden, noe som frustrerer familien hans.
Phils familie
Pim Diffy er Phils søster, og er av den ondskapsfulle sorten. Hun drømmer om å ha herredømme over hele verden. Hun er kanskje den i familien som finner seg dårligst til rette i det 21. århundret, og mangler venner. Det tar hun naturligvis ut på alle andre. Det har likevel vist seg at hun innerst inne er glad i familien sin, selv om hun alltid gjør sitt beste for å skjule det. Lloyd Diffy er Phils far. Han kan til tider være ganske så paranoid når det gjelder at ingen skal finne ut hvor de egentlig kommer fra. Som en gang da han mente at postbudet var en spion, og grunnen til at han gikk innom alle husene, var for at det ikke skulle virke mistenkelig. Han er også den som ustanselig jobber med å ordne tidsmaskinen, men som også like forbannet mislykkes hver eneste gang. Phils mor heter Barbara Diffy. Hun prøver desperat å tilpasse seg det 21. århundret. Det er vanskelig når du er vant til å ha mat på sprayboks. Hun prøver å være fornuftens stemme i huset, men med Phil og Pim i konstant krangel er det ikke bare, bare å megle når det passer seg.
Keely Teslow
Keely er Phils beste venn. Hun får i en tidlig episode vite at han og hans familie er fra fremtiden, og blir dermed også den eneste han kan betro absolutt alt til. Hun var opprinnelig en av de mest populære jentene på skolen, men finner umiddelbart tonen med Phil og forlater det livet for et vennskap og en "roligere" tilværelse med ham. Keely er skoleflink, men har ellers diverse feil som noen ganger går Phil helt på nervene, og de krangler fra tid til annen så busta fyker. Hun er også en svært lojal venn som bryr seg svært mye om Phil og som alltid stiller opp.
Curtis
Curtis er en steinaldermann, som bor sammen med Phil og hans familie. Da Diffyene var på ferie i steinalderen, snek Curtis seg inn i tidsmaskinen og ble på den måte med dem. Nå behandles han mer eller mindre som et kjæledyr av Diffyene. Curtis er en mann av få ord, men svært mange og ville gestikulasjoner.
Kerry (grevskap)
Opprør
På 1640-tallet ble Kerry oppslukt av det irske opprøret i 1641, et forsøk fra irske katolikker på å ta makten i det protestantiske kongeriket Irland. Opprøret i Kerry ble ledet av Donagh McCarthy, 1. Viscount Muskerry. Hans sønn, jarlen av Clancarty, holdt grevskapet under de påfølgende irske forbundskrigene, og styrkene hans var blant de siste som overga seg under Oliver Cromwell erobring av Irland i 1652. Den siste høyborgen som falt var Ross Castle, nær Killarney.
Hungersnøden
På 1700- og 1800-tallet ble Kerry i økende grad befolket av fattige leiegårdsbønder, som kom til å stole på poteten som sin viktigste matkilde. Som et resultat, da potetavlingen mislyktes i 1845, ble Kerry veldig hardt rammet av den store irske hungersnøden 1845–1849. I kjølvannet av hungersnøden emigrerte mange tusen fattige bønder for å søke et bedre liv i Amerika og andre steder. Kanskje så mange som 16 eller 18 prosent, noe av det meste av alle grevskaper i Irland. Kerry skulle forbli en kilde til emigrasjon frem til nyere tid (fram til 1980-tallet). En annen langsiktig konsekvens av hungersnøden var landkrigen på 1870- og 1880-tallet, der leilendinger eller leietakere agiterte, noen ganger voldsomt, for bedre vilkår fra utleierne.
Uavhengighetskrig og borgerkrig
En av de mer framtredende hendelsene i konflikten i Kerry var beleiringen av Tralee i begynnelsen av november 1920, da Black and Tans, en provosorisk paramilitær styrke som ble rekruttert i Storbritannia, satte Tralee under portforbud i en uke, brente ned mange hjem og skjøt og drepte en rekke lokale folk som gjengjeldelse for IRA-drapet på fem lokale politimenn kvelden før. Et annet var Headford Junction-bakholdet våren 1921, da IRA-enheter gikk i bakhold på et tog som fraktet britiske soldater utenfor Killarney. Omtrent ti britiske soldater, tre sivile og to IRA-menn ble drept i det påfølgende skuddslaget. Volden mellom IRA og britene ble avsluttet i juli 1921, men ni menn, fire britiske soldater og fem IRA-menn, ble drept i en skuddveksling i Castleisland på selve våpenhviledagen, noe som indikerer bitterheten i konflikten i Kerry.
Etter den anglo-irske traktat var de fleste IRA-enhetene i Kerry imot traktaten. Ett unntak eksisterte i Listowel, hvor en garnison som var pro-traktaten ble opprettet av kommandant Thomas Kennellyden i lokale Flying Column, en liten, uavhengig, militær landenhet, i februar 1922. Denne enheten besto av 200 regulære soldater sammen med offiserer og underoffiserer. Et parti med rifler og maskingevær ble sendt fra Dublin. Listowel ville forbli en base for de som støtter traktaten gjennom hele konflikten. Byen ble til slutt overvunnet av overlegent antall anti-traktatstyrker som tilhørte Kerrys brigader 2 og 3 i juni 1922. I den påfølgende borgerkrigen mellom pro- og anti-traktatelementer, var Kerry kanskje det verst berørte området i Irland. Opprinnelig ble grevskapet holdt av anti-traktatstyrker fra IRA, men det ble tatt for den irske fristaten etter landgang fra sjøen av nasjonale tropper fra den irske fristaten ved Fenit, Tarbert og Kenmare i august 1922. Deretter så grevskapet en bitter geriljakrig mellom menn som hadde vært kamerater bare ett år tidligere. Republikanerne, eller «irregulære», iverksatte en rekke vellykkede aksjoner, for eksempel å angripe og kort gjenta Kenmare i september 1922. I mars 1923 så Kerry en serie massakrer av republikanske fanger av soldater fra den nasjonale hæren, som gjengjeldelse for bakholdsangrepet til mennene deres – de mest beryktede av åtte menn ved Traleee var drapene ved Traleee. Den interne konflikten ble brakt til en slutt i mai 1923 da rettsstaten ble gjenopprettet etter døden til IRA-stabssjef Liam Lynch, og ordre fra Frank Aiken om å dumpe alle våpen.
Kultur
Som en region på ytterkanten av Irland var kulturen til Kerry mindre utsatt for påvirkninger utenfra og har i stor grad bevart det irske språket, så vel som irsk tradisjonell musikk, sang og dans. Området Sliabh Luachra nordøst i Kerry, som grenser til grevskapene Limerick og Cork, er kjent for sin tradisjonelle musikk, dans og sang, spesielt polka og felespill. Senteret Siamsa Tíre, som betyr «landets underholdning», er Irlands folketeater i Tralee og er et knutepunkt for tradisjonelle irske tidsfordriv. Corca Dhuibhne (Dinglehalvøya) og Uíbh Ráthach (Iveraghhalvøya) regnes som irsk talende regioner, gaeltacht, og irsk kultur er også veldig sterk i disse områdene.
Blasketøyene utenfor Dinglehalvøya er kjent for sin rike litterære arv; forfattere som Peig Sayers, Muiris Ó Súilleabháin og Tomás Ó Criomhthain har alle skrevet bøker om livet på øyene, som ble evakuert i 1953 på grunn av stadig mer ekstreme værforhold som gjorde dem ubeboelige. John B. Keane (1928–2002), opprinnelig fra Listowel, regnes som en av Irlands største dramatikere og er kjent for sine verk som The Field, Sive og Big Maggie. Den årlige Listowel Writers' Week Festival fungerer som en feiring av irske forfattere tidligere og nåtid.
Ole Henrik Ellestad
Ole Henrik Ellestad (født 17. februar 1943) er en norsk tidligere kjemiprofessor. Han tok hovedfag i 1970 i fysikalsk kjemi og spektroskopi.Fra 1986-1996 var han forskningsdirektør ved Senter for industriforskning, senere SINTEF i Oslo, og leder for divisjon for Industriell kjemi. Fra 1985 til 1996 var han professor II i petrokjemi og katalyse ved Universitetet i Oslo. Fra 1996 til 2001 var Ellestad administrerende direktør for Norsk Regnesentral. Fra 2001 var han direktør for området for naturvitenskap og teknologi (NT) i Forskningsrådet.
Ellestad har markert seg som skeptisk til menneskelig påvirkning av klimaet. Han har anklaget FNs klimapanel for ensidige konklusjoner og forutinntatthet, og har også kritisert NRKs dekning av klimaspørsmål. Han er leder av Klimarealistenes Vitenskapelige Råd.
Norge i det nittende aarhundrede
Norge i det nittende aarhundrede er et norsk historisk bokverk som utkom i 1900 på Alb. Cammermeyers forlag og Centraltrykkeriet. Verket omhandler norske forhold på 1800-tallet.
Verket er i to bind på tilsammen 904 sider. Formatet er 35,5cm x 28,5cm. og verket veier tilsammen 9 kg. Det er stort, og innbundet i skinn. Det er rikt illustrert både med tegninger og fotografier. Enkelte av illustrasjonene er i farver. Hovedredaktør for teksten var Nordahl Rolfsen og for illustrasjonene Erik Werenskiold.
Forfattere var W.C. Brøgger, Bernhard Getz, A.N. Kiær, Moltke Moe, Bredo Henrik von Munthe af Morgenstierne, Gerhard Munthe, Fridtjof Nansen, Eilif Peterssen, Nordahl Rolfsen, J.E. Sars, Gustav Storm og Erik Werenskiold.
Verket inneholder også en rekke tegninger og malerier laget for dette verket av kjente norske kunstnere. Ca. 100 norske kunstnere var bidragsytere.
Apparently Unaffected
Apparently Unaffected er det tredje studioalbumet fra Maria Mena, utgitt i 2005.
Morris Trachsler
Morris Trachsler (født 15. juli 1984) er en sveitsisk ishockeyspiller.
Sigrun Slapgard
Slapgard ble nominert til Brageprisen og fikk Melsom-prisen for sin biografi over den kvinnelige krigsreporteren Lise Lindbæk. Hun fikk Nynorsk litteraturpris (2013) for romanen Englestien. I 2020 ble Slapgard igjen nominert til Brageprisen for dokumentarboka ''Eit hemmeleg liv. Spesialagent og Spaniafrivillig Wilhelm Holst.''
Hennes bestefar var forfatteren Bjarne Slapgard.
Morris Trachsler
Han representerte landet sitt under Vinter-OL 2014 i Sotsji, der han kom på 9.-plass med det sveitsiske laget.
Spillmodifikasjon
En total konvertering er en slags mod, med den forskjellen at så godt som alt i spillet er blitt endret.
Grefsen Sanatorium
Grefsen Sanatorium var et sanatorium i Oslo.
Grefsens mange sanatorier
På begynnelsen av 1900-tallet lå det flere sanatorier i Grefsenåsen og på Grefsen, og ledelsen for de ulike sanatoriene gjorde sitt beste for å unngå at pasienter søkte seg til konkurrentene på grunn av navneforveksling. I 1905 rykket Grefsen Sanatorium inn en annonse i Aftenposten med følgende ordlyd:"Grefsen Sanatorium pr. Christiania""modt. Brystsvage og Reconvalescenter.""Sanatoriet nyoppudset, elektr. Lys, Centralopv. Overl. Dr. O. Tveten, Reservel. Dr. W. Holmboe. Overl. Kontor, Akersgd. 20, Hverd. 12–2.""NB. Ikke  at forveksle med Dr. Mjøens Sanatorium."Rett over denne annonsen stod en annonse for «Dr. Mjøens Sanatorium, Grefsen».
Miracle Mineral Solution
Konsept
MMS ble først beskrevet av Jim Humble som i 2006 publiserte boken The Miracle Mineral Solution of the 21st Century som omhandlet påståtte medisinske effekter av stoffet. Det påstås blant annet at oralt inntak av MMS kurerer kreft, HIV og malaria. Gjennom sin organisasjon Genesis II Church selger Humble bøker og publikasjoner som omhandler MMS, og han påstår at hundretusener av liv har blitt reddet på grunn av hans oppdagelse av MMS. Han påstår også at det er gjort over 100.000 vitenskapelige tester av hans produkt uten at det er redegjort for disse. MMS har de senere årene særlig blitt markedsført som en kur mot autisme.
Ingen av påstandene om helbredende egenskaper fremsatt om MMS har noensinne blitt vitenskapelig dokumentert. Derimot er de potensielle skadevirkningene av å innta stoffet veldokumenterte, og langvarig inntak eller høye doser kan føre til alvorlig helseskade og død. Vanlige symptomer er kvalme, diaré og vedvarende magesmerter, og det kan også føre til blodtrykksfall, nyresvikt og respirasjonssvikt. Dødelig dose er 15 gram, og Jim Humble anbefaler daglig inntak opptil 3 gram. Flere lands helsevesen har rapportert om livreddende behandling gitt til pasienter etter inntak av MMS, og i Norge er det registrert ett tilfelle av sykehusinnleggelse etter inntak av MMS. I 2009 døde en kvinne i Vanuatu etter å ha inntatt MMS, og obduksjonen viste en overveiende sannsynlighet for at MMS hadde forårsaket dødsfallet.
Under covid-19-pandemien ble det ny blest om MMS, og den selverklærte helseguruen Mark Grenon markedsførte dette som en effektiv kur mot covid-19. Han skal også ha kontaktet Det hvite hus like før president Donald Trump på en pressekonferanse lanserte en idé om å injisere desinfeksjonsmiddel for å ta knekken på coronavirus. Grenon har hevdet at Trump selv forsøkte MMS, men verken dette eller en eventuell sammenheng med det som ble sagt på pressekonferansen er bekreftet. I april 2021 ble det tatt ut tiltale i USA mot Grenon og hans tre sønner for å salg av MMS som en kur mot covid-19 og andre sykdommer. Grunnet etterforskningen hadde allerede Grenon forflyttet seg til Colombia, men ble arrestert og fengslet der i august 2020 sammen med en av sine sønner. Han fortsatte å promotere MMS fra fengselscellen i Colombia. Det er anslått at syv personer har mistet livet etter å ha inntatt MMS etter anbefaling fra Grenon.
Offisielle advarsler
Canadiske myndigheter slo i 2010 fast at de anbefalte dosene av MMS inneholdt 200 ganger mer natriumkloritt enn hva som ble ansett som trygt å innta. I februar 2012 stengte de en forretning som solgte MMS etter at tre pasienter var blitt alvorlig forgiftet av stoffet. Også australske myndigheter har aksjonert mot påstander om å kunne helbrede sykdommer med MMS.
I september 2012 ble en mann fra California arrestert og etterforsket etter at helsepersonell trodde at han planla å forgifte en kvinne med MMS. Tiltalen ble droppet etter at mannen hadde forklart at han trodde dette var et nyttig kosttilskudd.
Respirasjon
Respirasjonen deles inn i to distinkte deler, gassutvekslingen, som er prosessen som transporterer oksygen og karbondioksid mellom blodet og atmosfæren, og den cellulære respirasjonen, som er den metabolske prosessen som ved hjelp av oksygen skaper energi gjennom oksidasjon og dannelse av karbondioksid. Hos mennesket er det vanlig å dele respirasjonen inn i faser, nærmere bestemt inspirasjon (eller inhalasjon) hvor luften trekkes inn i lungene, gassutveksling og cellulær respirasjon og til slutt ekspirasjon, hvor luften i lungene pustes ut.
Hos mennesket styres respirasjonen av egne områder i hjernestammen, og den viktigste faktoren for kontroll av respirasjonshastighet og -dybde (tidevolum eller tidalvolum, tilsvarer cirka 0,5 ltr. hos en voksen person) er hos friske personer blodets innhold av karbondioksid (CO2), slik at det er en økt mengde CO2 i blodet som stimulerer til økt respirasjon, og ikke mangel på oksygen.
Miracle Mineral Solution
Offisielle advarsler
De mange reaksjonene på markedsføring av MMS for innvortes bruk har medført at mange selgere offisielt har gått over til å selge MMS som industrielt vannrensemiddel, samtidig som kjøperne ble gitt klare anbefalinger om innvortes bruk. Amerikaneren Louis Daniel Smith ble i mai 2015 dømt for å ha solgt MMS på dette viset. Straffen ble fastsatt til 51 måneder fengsel.
Konspirasjonsteori
Jim Humble forklarer motstanden mot MMS med en konspirasjonsteori om at amerikanske myndigheter samarbeider med legemiddelindustrien, og at MMS truer denne fordi det er så billig og kurerer alle sykdommer raskt og effektivt. Han må derfor holde seg skjult i den tredje verden for at amerikanske myndigheter ikke skal kunne arrestere ham.
Koral
Etter hvert har tyngdepunktet i betydningen flyttet seg, så nå brukes ordet koral om melodien til menighetens fellessang i gudstjenesten. En koral er homofon, metrisk og strofisk, noe som gjør den lett å lære for menigheten.
Menighetens fellessang var tidligere i stor grad basert på Salmenes bok i Bibelen. Gjennom årene har det vært behov for å forme kirkens tro med andre og mer moderne språklige uttrykk. Også disse blir kalt salmer, og melodiene kalles koraler.
Navn
For å skille koralene fra hverandre har det særlig i engelsk tradisjon vært vanlig å gi koralene navn, enten etter komponisten eller et annet forhold som kan knyttes til koralen.
Den internasjonalt mest kjente norske koralen er «Kirken, den er et gammelt hus». Den er skrevet av Ludvig Mathias Lindeman i 1840 til en tekst av N.F.S. Grundtvig fra 1837 og finnes i Norsk Salmebok på nr. 689.
«Koralenes konge» er en gammel betegnelse på melodien til salmen «Sions vekter hever røsten». Både teksten og melodien er laget av Philipp Nicolai i 1599. Den tyske tittelen er «Wachet auf», og det er den som brukes når koralen omtales. Den finnes i Norsk Salmebok på nr. 253.
Harmonisering og komposisjon
Salmesangen ledes av musikk, i de fleste norske kirker spilles det på orgel. Vanligvis arrangeres salmer med fire stemmer. Satslære er et av de grunnleggende fag i en musikalsk utdannelse. Der skrives det firstemte arrangementer av gitte melodier med fokus på faste regler for harmonisk progresjon. En samling av koraler med tilhørende harmoniseringer kalles en koralbok.
Schlesien
Schlesien (schlesisk: Ślůnsk, latin: Silesia, polsk: Śląsk, tsjekkisk: Slezsko, ungarsk: Szilézia) er en historisk region i det østlige Sentral-Europa, beliggende ved elven Oders øvre og mellomste løp. Størsteparten av området ligger nå i Polen med mindre deler i Tsjekkia og Tyskland. Schlesien er særlig kjent for sin velutbygde industri og rike naturressurser, spesielt malm.
Navnet skriver seg trolig fra den østgermanske stammen kalt silinger, eller den vestslaviske stammen kalt ślężanere.
Etymologi
I alle disse tilfellene er navnene relaterte til elven Ślęza og fjellet Ślęża, sørøst for den moderne byen Wrocław (Breslau) i det midterste og det nedre Schlesien. De fleste språkforskere betrakter derfor navnet som et hydronym. I noen tilfeller er det også betraktet som et av de mange urindoeuropeiske topografiske navnene i denne regionen.
Navnet Schlesien knyttes noen ganger til silingerne, en østgermansk stamme som opprinnelig kan ha vært en undergruppe av vandalene. Silingerne utvandret sørover fra Østersjøen i det 2. århundre langs elvene Elben, Oder og Wisła. Elven og navnet kan være oppkalt etter silingerne, som benyttet fjellet som et religiøst senter.
Navnet er også blitt knyttet til den vestslaviske stammen ślężanerne. Deres stammenavn var avledet av navnet på elven Ślęza eller fjellet Ślęża. Ifølge én teori stammer elvens og fjellets navn fra det gammelpolske ordet Ślagwa, som betyr «fuktighet» og refererer til klimaet i området.
Forskere strides om hvem av disse to som ga opphav til navnet Schlesien, selv om det knyttes til elven og fjellet. Ślężanie kan ha vært et forvrengt østgermansk navn, som ble adoptert av den vestslaviske stammen, etter at silingerne forlot området på 400-tallet, i folkevandringstiden.
Enda en mulighet er at det var silingerne som lånte sitt stammenavn. Fjellet var et hellig sted for den forhistoriske Lausitzkulturen kanskje så tidlig som 1300 f.Kr., lenge før de østgermanske silingerne ankom området. Fjellet omtales allerede av Klaudios Ptolemaios i det 1. århundre. Det kan derfor ha vært silingerne som adopterte et lokalt navn på fjellet eller elven, og ikke omvendt. Endelig har nærværet av sterke festningsverk mot vest og sør – og ikke mot nord og øst, fått enkelte til å postulere at Schlesien var befolket av et vestslavisk folk allerede fra 400-tallet.
Historie
Før folkevandringstiden var området befolket av germanere. Senere bosatte slavere seg i området. Schlesien kom under de polske piastenes styre på 1000-tallet. De piastiske fyrstene oppmuntret til tysk innvandring for å styrke økonomien, noe som gjorde at befolkningssammensetningen med tiden kom til å bestå av et tysk flertall.
Schlesien kom under bøhmisk overhøyhet i 1335 og ble mot slutten av middelalderen en del av det tysk-romerske rike. Området kom i 1526 under de østerrikske habsburgerne. I 1742 ble Schlesien avstått til kong Fredrik den store av Preussen som følge av den østerrikske arvefølgekrig, og ble senere inndelt i de prøyssiske provinsene Niederschlesien (Nedre Schlesien) og Øvre Schlesien (Øvre Schlesien). Hovedstaden i Schlesien er Breslau (Wrocław).
Etter første verdenskrig ble Schlesien delt mellom Tyskland, Polen og Tsjekkoslovakia. Tyskland beholdt Nedre Schlesien som i sin helhet var befolket av tyskere. I Øvre Schlesien (polsk: Górny Śląsk) bodde både tyskere og polakker, og provinsen ble derfor delt mellom Tyskland og Polen. Det området som var kjent som Mährisk Schlesien eller Østerriksk Schlesien, og som Østerrike hadde beholdt i 1742, tilfalt Tsjekkoslovakia. De nasjonale kampene blant de etniske gruppene i Øvre Schlesien foregikk frem til begynnelsen av 1920-tallet, og det ble dannet polske militser som forsøkte å løsrive området fra Tyskland og i sin tur tyske motmilitser som forsøkte å forhindre dette. Ved invasjonen av Polen 1939 ble den polske delen av Schlesien innlemmet i Tyskland.
Mot slutten av annen verdenskrig ble Schlesien okkupert av Sovjetunionen, og det meste som følge av Potsdamkonferansen innlemmet i Polen, som erstatning for områdene Polen måtte avstå til Sovjetunionen i øst. Under invasjonen av Schlesien gjorde Den røde armé seg skyldig i grove krigsforbrytelser. Den tyske sivilbefolkningen, som talte over 3 millioner, ble fratatt all fast eiendom og tvangsfordrevet vestover. Mange ble også drept eller deportert til sovjetiske fangeleirer.
Som følge av den lange sameksistensen mellom tyskere og polakker er den schlesiske befolkningen blandet, og har både tyske og polske røtter. Dette har også påvirket kulturen i Schlesien, og schlesiske autonomibevegelser har lang tradisjon. Schlesiske autonomister anser gjerne schlesierne som et eget folk, istedenfor som tyskere eller polakker. Ved nylige folketellinger i Polen erklærte 173 200 innbyggere sin nasjonalitet som schlesisk. Ruch Autonomii Śląska er et politisk parti i Schlesien som står i den autonomistiske tradisjonen og arbeider for at området skal bli uavhengig i rammen av et forent Europa.
Schlesien er i dag hovedsakelig bebodd av polakker, med tyske, tsjekkiske, ukrainske og moraviske minoriteter.
Administrativ inndeling før 1945
Fra 1818 til 1945 var Schlesien inndelt i tre provinser: Breslau, Liegnitz og Oppeln. Fra 1818 til 1820 fantes også provinsen Reichenbach og fra 1939 til 1945 provinsen Kattowitz. I 1939-1945 okkuperte tyskerne den polske delen av Schlesien (inkludert Katowice).
Provinsen Nedre Schlesien, distriktet Breslau
Bykommuner
Provinsen Nedre Schlesien, distriktet Liegnitz
Bykommuner
Provinsen Øvre Schlesien, distriktet Kattowitz (polsk del av Øvre Schlesia under tysk okkupasjon i 1939-1945), denne provinsen inkluderte Schlesien og Lille-Polen
Landkommuner
Provinsen Øvre Schlesien, distriktet Oppeln
Bykommuner
Landkommuner
Opole-voivodskapet (den dekker Øvre og Nedre Schlesien, og en liten del av det ikke-Schlesiske landet Wieluń)
Bykommuner
Landkommuner
Nederschlesiske voivodskap (inkluderer Nedre Schlesien og Lusatia, og et stykke av Kłodzko-regionen)
Landkommuner
Tsjekkia (Moravisk Schlesien)
Landkommuner
Taïna Barioz
Taïna Barioz (født 2. juni 1988 i Papeete, Tahiti) er en fransk alpinist.
Karriere
Hun deltok for Frankrike under Vinter-OL 2010 og fikk en niendeplass i storslalåm. Hun deltok også i Vinter-OL 2018.
Numbers (programvare)
Numbers er et regnearkprogram utviklet av Apple som kan brukes til å utføre beregninger, analysere informasjon og behandle lister og talldata i regneark. Den første versjonen ble sluppet den 7. august 2007, da kun for Mac OS X. Idag finnes programmet også for iOS-enheter; i 2010 kom det en iPad-versjon og i 2011 kom det en iPhone og iPod Touch-versjon.
Sammen med Pages og Keynote er programmet en del av programpakken iWork utviklet av Apple. Man kan enten kjøpe hele programpakken på CD til Mac eller ett og ett program i Mac App Store for Mac og iOS App Store for iPhone, iPod Touch og iPad.
Programmets hovedkonkurrent er Microsoft Excel. Under første demonstrasjon fremhevet Steve Jobs et mer anvendelig grensesnitt, lett forståelig for ufaglærte og med bedre oversikt over de ulike tabellene.
Eksterne lenker
IWork
Faktor
Faktor kan sikte til:
Factor kan sikte til:
Henriette Schønberg Erken
Maren Caroline Henriette Schønberg Erken (født 6. november 1866 i Kristiania, død 22. oktober 1953 i Vang (Hamar)) var en norsk husholdningslærer og kokebokforfatter.
Familie
Hun var datter av medisinprofessor Edvard Schønberg (1831–1905) og Olivia Christiane Antoinette Fangen (1838–1913). Faren var ekspert på fødselsvitenskap og jobbet ved Fødselsstiftelsen i Kristiania. Mora var prestedatter fra Biri. I vennekretsen var Suzannah og Henrik Ibsen.
Henriette giftet seg i 1901 med rittmester Albert Leonard Erken (1852–1916), sønn av kjøpmann Josef Leonard Erken (1826–97) og Anne Johanne Hansen (1826–93).
I familien hennes var det mange andre kokebokforfattere. Henriettes to søstre Mathilde Schønberg (1869–1923) og Valborg Schønberg Jacobsen (1873–1931) utga også kokebøker, i likhet med hennes egen datter Lillemor Erken (1906–62).
Karriere
Hun jobbet først som vikar ved Christiane Bonnevies husholdningsskole i Kristiania, der hennes søster Wilhelmine (1864–1936) hadde vært med siden etableringen i 1889, og senere ble bestyrer. Henriette fikk fast jobb i 1893.
I 1895 utkom hennes Kogebog for skole og hjem. Denne boken utga hun sammen med en av sine vikarlærere, den danskfødte legen Caroline Steen (1854–1935), som i 1898 ble den åttende kvinnen i Norge som tok medisinsk embetseksamen. Boken vektla ernæring (næringsinnhold), og ble av enkelte kritikere oppfattet som for teoretisk. Fra 1897 skrev hun fast i det nystartede kvinnebladet Urd. Hennes bidrag til Urd bestod for det meste i oppskrifter. Henriette Schønberg Erken holdt kurs i husøkonomi for Norsk Kvindesagsforening og tok selv videreutdanning ved Statens kursus for skolekjøkkenlærerinner. Hun besøkte også Berlin, og mottok diplom fra Edinburgh School of Cookery i 1898.
Henriette Schønberg giftet seg i 1891 med Albert Leonard Erken. Ekteparet bosatte seg først i Levanger. I 1908 flyttet de til Vang, der de bodde på Dystingbo gård ved Ridabu. Der etablerte hun Dystingbo husstellsskole, og senere lærerinneskole. På nabogården hadde kokebokforfatteren Hanna Winsnes vært prestefrue på 1800-tallet, og det var Henriette Schønberg Erken som i 1939 fikk satt opp en statue av Winsnes utenfor Toneheim folkehøgskole. I 1914 utga hun Stor kokebok for større og mindre husholdninger. I 1951 hadde denne kokeboken utkommet i tjue opplag og solgt 230,000 eksemplarer. Hun mottok Kongens fortjenstmedalje i gull i 1916. I 1924 ble kurset hennes utvidet til en to-årig skole. Samme år ble Schønberg Erken, som var medlem av Bondepartiet, den første kvinnen som ble nominert som kandidat for dette partiet ved et stortingsvalg (på 7.-plass). I 1927 la hun ned skolen. Hun fortsatte imidlertid å holde foredrag, ofte gjennom Norges husmorforbund, som hadde blitt etablert i 1915.
Av Henriette Schønberg Erken
Flere av hennes bøker er digitalisert av Nasjonalbiblioteket, og kan leses (med norsk IP-adresse) på nettstedet nb.no.
Justinus Darmojuwono
Justinus Darmojuwono (født 2. november 1914 i Godean i Indonesia, død 3. februar 1994 i Semarang i Indonesia) var en av Den katolske kirkes kardinaler, og erkebiskop av Semarang 1963–1981. Han deltok under Annet Vatikankonsil 1962–1965.
Han ble kreert til kardinal i 1967 av pave Paul VI.
David Aasen Sandved
David Aasen Sandved (født 17. oktober 1973 i Bergen) er en norsk kunsthistoriker og konstituert fylkeskonservator i Hordaland. Frem til 2008 jobbet han som fagkonsulent i kunsthistorie, arkitekturhistorie og bygningsvern ved Jugendstilsenteret i Ålesund.
Justinus Darmojuwono
Han deltok ved konklavet august 1978 som valgte pave Johannes Paul I, og ved konklavet oktober 1978 som valgte pave Johannes Paul II.
David Aasen Sandved
Han tok hovedfag i kunsthistorie ved Universitetet i Bergen i 2001 med oppgaven: ''Goetheanum. Mellom daimoner – nye perspektiver på Rudolf Steiners arkitektur''.
This Way Up
This Way Up er det ellevte studioalbumet til den irske sangeren og låtskriveren Chris de Burgh. Albumet ble utgitt i musikkåret 1994.
Sporliste
Alle sangene er skrevet av Chris de Burgh.
Justinus Darmojuwono
Episkopalgenealogi
Hans episkopalgenealogi er:
David Aasen Sandved
Faglig
Han har markert seg som talsperson for bevaring av det som gjenstår av jugendbebyggelsen i Ålesund. I forbindelse med at ICOMOS Norge i september 2007 karakteriserte jugendbyen Ålesund som et av de fem mest truede kulturminnene i Norge, påpekte han at man har tillatt fjerning av alt interiør i flere jugendhus, noe han beskrev som en «ikke fornybar ressurs».
Han har i perioden 2005–2008 vært styremedlem i det internasjonale nettverket Réseau Art Nouveau Network. I denne posisjonen har han blant annet deltatt i utgivelsen av flere hefter om jugendstil for barn: Floraboken (2004), og Aktivitetsbok (2003), som begge er utgitt på 11 språk, og han har vært kurator for multimediepresentasjonen «Art Nouveau & Society» som er vist i mange europeiske jugendbyer.
Han har vært styremedlem i Stiftelsen Kulturkvartalet (Jugendstilsenteret/Kunstmuseet KUBE) i perioden 2005–2008, og i Fortidsminneforeningen, avdeling Sunnmøre i perioden 2003–2008.
Gothmog
Gothmog er en skikkelse fra J.R.R. Tolkiens Ringenes Herre, og vi møter ham først mot slutten av Ringkrigen.
Nesten ingenting er kjent om Gothmog – selv ikke hva slags rase han tilhørte. Tolkien-entusiasister mener at han må ha vært en av Nazgûlene, en ork eller en mann som i hans tilfelle må ha vært en av de svarte Númenoranerne, som Saurons munn, nestkommanderende i Barad-dûr.